Document ID: /roh_data/filtered/fineweb-2-filterrobots_roh.jsonl.gz/32714

Cun quella partida è la carriera dad ina da las meglras giugadras da tennis da la Svizra a fin. Quai suenter 23 onns ed in gieu pli baud che spetgà. Martina Hingis aveva communitgà la gievgia che il final da la WTA a Singapur saja ses davos turnier.
L'ultim temp aveva il duo Hingis/Chan gudagnà 19 gieus en seria. Er il duo Babos/Hlavackova avevan ellas battì duas giadas entaifer quests 19 gieus. La victoria en il mezfinal a Singapur fiss stà la 65avla victoria en la concurrenza dubla. Malgrà la terrada terminescha il duo Svizzer l'onn 2017 sco numer in dal mund en la rangaziun.
RR novitads 10:00